પશુઓની મદદ લેવાતી= જમીન ખેડવાથી માંડી પાકની લણણી સુધીના તમામ ખેતીકામો ઉપરાંત પાણી ખેંચવું,કોલ્હુ ચલાવવો,ઘાણી ફેરવવી જેવા બળના કામો બળદ કરતા.માલની હેરફેર કે મુસાફરીથી માંડી તળાવો બાંધવાં કે દીકરાની જાન જોડવા સુધ્ધામાં બળદ,ઘોડા,ગધેડા ઉપયોગી બનતાં.વળી ગાય, ભેંશ, બકરાં, ઘેટાં જેવા પાસેથી ખોરાકમાં ઉત્તમ એવું દૂધ, જમીનની ભૂખ ભાંગે એવું સેંદ્રીય ખાતર, ખેતીનો જ કચરો ખવરાવીને મેળવી લેવાતું. જ્યારે બિયારણ ખેડૂતો પોતાનું જ સંગ્રહી રાખતા. એટલે બીજ, ખાતર કે ઉર્જા પાછળ એક રૂપિયો પણ ખર્ચવાનો થતો નહીં .